Week oue baba in veld gelosArgieffoto ŉ Week oue babaseuntjie is onlangs sonder toesig in ŉ veld in Oos-Londen in die Oos-Kaap gevind. Kapt. Mluleki Mbi, ŉ polisiewoordvoerder, het Donderdag ŉ beroep op die publiek gedoen om hulle te help om die ouers van die babaseuntjie te identifiseer. “Die babaseuntjie is op 21 Julie in ŉ veld in Mdantsane gevind,” het Mbi gesê. “Hy is tans in die sorg van maatskaplike werkers en is in ŉ gesonde toestand.” Mbi het enigiemand met meer inligting oor die kind versoek om sers. Noluvuyo Mapunye by 082 958 9267 te skakel.